Raja alguses Holmenkollenis asuvast hiljuti 102aastaseks saanud Oslo kelguühingust saab laenutada traditsioonilisi raudjalastega kelke. Laenutuses on 200 kelku ning kibedamail päevil, mil Korken peab välja kannatama üle 5000 sõidukorra, laenatakse kõik kelgud päeva jooksul kaks korda välja. Nimelt kasutavad  oslolased sõltumata vanusest seda võimalust igapäevaselt nii tihedasti, et õhtuks on rada kasutamisest tavaliselt libedaks ja künklikuks kulunud. Kui rada läbitud, sõidetakse metrooga seitse peatust tagasi ülesmäkke ning sõit läheb taas lahti.